A NETFLIX SOROZATA
ÉVADZÁRÓ RÉSZ
Őszinte leszek.
Tudják, műsorvezetőként
elvárják az embertől, hogy határozott legyen.
Fel kell tenni egy komoly kérdést, aztán eltűnni a nappaliban
vagy a mosdóban, mobillal a kézben,
majd ügyesen meg kell válaszolni, úgy 27-34 perc múlva.
Amennyi jobb az algoritmusnak.
De ami ezt a témát illeti,
minél többet tudok meg a kormányzatról, annál több kérdésem van.
Igen, a nyilvánvaló záró üzenet az lenne:
„Mind részei vagyunk a kormányzatnak. Ha nem működik,
gyere, mondd el a véleményedet, és segíts jobbá tenni!”
Ebben hiszek is.
Az esetek többségében.
De olyan is van, amikor azon tűnődöm,
hogy ez talán csak marhaság.
Igen, a pénzről szóló részben arról beszéltünk,
hogy a kormányzatnak az átlagamerikaiaknak kell segítenie,
a nagy vállalatok megmentése helyett.
De legyünk őszinték,
az emberek már legalább 2008 óta folyamatosan felszólalnak emiatt.
Az időjárásról szóló részben
megpróbáltuk leleplezni a rendszerhibákat, amik miatt az SZVÜ nem hatékony,
de az, hogy lelepleztük őket, megváltoztat bármit is?
Én azóta tudtam az SZVÜ gondjairól,
mióta az Andrew Hurrikán 92-ben lecsapott Floridára,
és a nagyinak egy hétig nem volt tiszta vize.
Az SZVÜ miatt a nagyim egy hétig vödörbe vécézett! Sok nagyi járt így.
Akkor is mérgesek voltunk emiatt, most is azok vagyunk,
de az SZVÜ azóta sem sokat javult.
És mi van a valódi ártalmakkal, amiket a kormányzatunk okoz?
Tudják, hogy mi az, amiről még nem is beszéltünk ebben a műsorban?
A tény, hogy mindennap, még most is,
amerikaiakat sújt vagy öl meg
a bűnügyi igazságszolgáltatási rendszer, melynek meg kellene védenie minket,
de több évtizednyi tüntetés után is…
VÁLTOZÁSRA VAN SZÜKSÉG
NINCS IGAZSÁG NINCS BÉKE
Nincs igazság! Nincs béke!
Kevés változás történt.
Igen, tudom, hogy az én kormányzatom, és hogy részt kell vennem.
Ezért is szavaztam, tüntettem,
tweeteltem és hashtageltem és annyi emailt írtam a szenátoromnak,
hogy a múltkor azt válaszolták: leiratkozás.
ADAM, TÖRÖLJÖN MINKET!
És nem úgy tűnik, hogy hatásos volna.
Szóval azt szeretném tudni,
hogyan változtathatjuk meg a kormányzatot, amely olyan hatalmas,
mi meg olyan kicsik vagyunk?
Hogyan remélhetjük egyáltalán, hogy a dolgok valóban megváltozhatnak?
Várjunk csak! Remény, változás… Nem volt valaki, aki…
Hát persze!
Hogyan lépek kapcsolatba Gerald Forddal?
Adam, mit csinálsz itt? Hajnali egy van.
Hűha, még mindig az adóbevallásodon dolgozol?
Mindjárt kész van.
Még csak pár W-2-es, néhány 10-99-es nyomtatvány van hátra.
Ezt zölddel töltöttem ki, úgyhogy újra kell kezdenem.
Nem akarok beleszólni, de ha nem keresel pénzt az állószörffel,
akkor az hobbi, nem kisvállalkozás.
Titkosszolgálat! Betolakodó!
Oké, ellenőriztesd, ha akarod!
Tudod, valami nagyon foglalkoztat mostanában.
Talán beszélhetnénk róla.
Jó. De kell valami harapnivaló. Szereted a mogyoróvajat?
Igen.
Fontos, hogy jól legyen megcsinálva a mogyoróvajas szendvics.
Még mindig gyakran csinálsz magadnak szendvicset?
Nem.
Ezt nagyon pontosan elkented.
Minden sarkot le kell fedni.
Mikor vízszintesen vagy átlósan vágod el…
A felület maximalizálása érdekében átlósan kell elvágni.
Jó. Nem vágod le a héját, ugye?
- Nem, dehogy! Miről beszélsz? - Csak kérdeztem.
- Viccelsz? - Ezt nézd!
Ez egy eléggé
- jól összetett szendvics. - Jó, de én miért…
Én rosszul csinálom, te meg remekül.
- Igen. - Kaphatnék egy szalvétát?
Nézd, mit csináltál!
Túl sok zselét tettél rá.
- Tessék. - Köszönöm.
- Ülj le! Várj csak! - Remek.
Michelle nagyon megharagszik, ha lehagyom…
Vissza kell zárni.
…azt az izét.
Rendben, szóval hogy mennek a dolgok?
- A műsorral? - A műsorral.
Őszinte leszek. Felfedeztük, hogy a kormányzat
számos módon teszi jobbá és menti meg az életünket.
- Igen. - Azt is láttuk, hogy sokszor
más érdekek mentén dolgozik,
nem az amerikaiak érdekében. Néha még árt is az embereknek.
Igen.
Hogyan érezhetnénk azt ilyenkor, hogy a kormányzat minket képvisel?
Nézd! Először is
jusson eszünkbe, hogy ez egy emberek alkotta intézmény,
ahogy a többi is, ami azt jelenti, hogy történnek hibák,
és lesznek olyan emberek, akik rossz indítékkal cselekszenek.
A másik dolog az, hogy a kormányzat
egy óceánjáró, nem egy motorcsónak.
Tehát bárminemű irányváltás
időbe fog telni.
De vannak olyan problémák, amikről a műsorban is beszélünk,
amikre az emberek már nagyon régóta megoldást követelnek.
Büntetőjog, rendőri erőszak. Nehéz belenyugodni,
„A változás las… hosszú történelmi folyamat.”
- Hallottam. - Igen.
Hallottam már és el is hittem. De néha
- frusztrál. - Igen. Nos…
Te is érzel így néha?
Persze, hogy frusztrál, helyes.
Azért lesz jobb a helyzet, mert az emberek türelmetlenek.
Csak nem szabad cinikussá válnunk,
és azt mondanunk: „Mivel ez nem változott meg elég gyorsan,
nincs mit tenni.”
Mert mindig, amikor szavazunk,
és készségesebb embereket választunk meg,
van egy esélyünk arra, hogy változásokat érjünk el,
és általában nem lesz minden pont úgy, ahogy mi szeretnénk.
De tudod, mit? Ha csak 10%-kal lesznek jobbak a dolgok…
Igen, de 10% nem lesz elég a klímaváltozás megoldására.
Mikor 2008-ban indultál, változást ígértél.
- Én… - Reményteljes változást.
Nem azzal kampányoltál, hogy:
„Ha 10%-kal jobbá tesszük a dolgokat…” Azt ígérted, és nem akarok…
- Nem. - Megértem. Ha odakerülsz…
Ez teljesen korrekt.
Elképzellek a Fehér Házban. Azt mondod:
„Ez elég szar, mi?
Elcseszett, amit ez a minisztérium művel.”
És mégsem láttunk változást, pedig az én életem során ez volt
a legnagyobb mozgalom a változásért ebben az országban.
Csak Mitch McConnellt is megválasztották.
Ugye?
Pontosan azért, mert az ország egy nagy, változatos, bonyolult hely.
Egy dologra emlékeztetnünk kell magunkat.
Úgy van tervezve a rendszer,
- hogy nehéz a változás. - Igen.
Garantálom, hogy nem volt még olyan elnök,
akit megválasztottak, és előbb-utóbb nem gondolt arra:
„Egy napra királlyá koronáznak,
én meg csak kiadom a rendeleteimet.”
Nem akarunk olyan helyzetbe kerülni, amikor egy teljhatalmú, mindentudó
egyén, vagy egyének egy kis csoportja
mindenki helyett dönthet.
- Igen. - Ezért megosztjuk a hatalmat.
Emiatt lassabban történnek a dolgok,
így mindenki kompromisszumokra kényszerül.
Az alternatíva az, ha mi kiszállunk.
Akkor az önzők, a kapzsik, az aljasok
töltik be az űrt.
És elárulom,
hogy ők jól elvannak az olyan környezetben.
Olvastam a könyvedet. Nem fikció, igaz?
Azt írod, hogy az aktivisták
a társadalombiztosítás támogatását várták tőled,
- vagy a magánbiztosításét. - Aha.
De az elnöki székben ülve is vannak megkötések.
- Igen. - És meg is értem.
De ugyanakkor felmerül bennem más is.
„Miért fogadjuk el a megkötéseket?”
Te is aktivistaként kezdted a karrieredet.
Igen.
Az aktivisták nem mindig alkusznak meg.
Van olyan, amikor bánod,
hogy a politikát választottad az aktivizmus helyett,
a politikusok szabadságának hiánya miatt?
Hogyne. Nézd, van egy…
Mindannyiunkban van egy prófétai hang,
ami ki akarja mondani a mi igazságunkat.
Ezért előbb-utóbb mindenképpen
szembe kell néznünk a ténnyel, hogy nem mindenki ért egyet velünk,
és ebben a közegben kell mozogni, a valós világ
és az ideális világ között.
Mindenki ebben a közegben mozog, aki meg akar valósítani valamit,
ha aktivista, ha politikus.
Az igaz, hogy különböző szerepek vannak.
Én humoristaként ülök itt,
és felismertem egy problémát.
A nemzeti televízióban ordibálok róla, hogy mindenki hallja.
Hogy a fenébe kezdjük el rendbe hozni?
- Amikor olyan nagy! - Nos,
megkeresed a dolgot, ami szenvedélyesen érdekel, ami idegesít,
ami frusztrál, aztán próbálsz a hasonlóan gondolkodókkal együtt
változtatni rajta.
Figyelembe kell venni, hogy a kormányzat nem csak a szövetségi kormányból áll.
Van állami kormányzás, városi önkormányzat és megyei önkormányzat is.
Tehát rengeteg olyan döntés születik,
amit nem az elnök hoz meg.
Olyanok hozzák a döntést, akiket mondjuk
ezren, tízezren szavaztak meg.
Ez nagyon nyilvánvaló gondolat, így, hogy elmondtad.
Nagyon köszönöm!
- Most már ehetünk? - Rajta!
- Nagyon finom. - Az enyém borzasztó.
- Köszönöm. - Mi a baj a mogyoróvajjal?
Szép napot, és köszönöm szépen!
Sok sikert az adózáshoz!
Később találkozunk!
A mogyoróvaj el tud romlani? Nem értem.
Nézzék! A sorozat folyamán végig azt hangsúlyoztam,
mennyire fontos a szövetségi kormányzat.
És az is, de ugyanakkor óriási méretű, és ellenáll a változásoknak.
De van egy másféle kormányzat is,
amire önök és én sokkal nagyobb befolyással lehetünk.
És ami óriási hatalommal rendelkezik a mindennapi életünk fölött.
Ezennel megnyitom a városi tanács ülését.
Az írnok jegyezze fel,
hogy ma megdőlt a kétfős részvételi rekordunk!
Jó, tudom, hogy nem valami lenyűgöző.
De valójában a helyi politikusok komoly hatalmat gyakorolnak.
Első pont: Az ivóvíz.
Mindenki beleegyezik, hogy a városi vízről folyóvízre váltsunk?
TANÁCSELNÖK
Mi a…
Második pont: A közutak.
Ki szavaz a kiadások csökkentésére?
Ne már! Ki felel ezért?
Harmadik pont: Milyen épületek épüljenek?
Ki szavaz az olcsó lakások plázára cserélésére?
Az ásítás nyert.
Átstrukturálva.
MEGNYÍLT
El kell kezdenem járni ezekre a tanácskozásokra.
Kicsit később. Megéheztem.
De ez még nem minden.
Néhány helyi politikus roppant nagy hatalommal rendelkezik.
Például a Clark Megyei Bizottság Nevadában.
Én és a hat alig ismert munkatársam felügyeljük Las Vegas egész környékét.
2019-ben a megye kaszinóinak 22 milliárd dollár bevétele volt.
Ez minket, kis senkiket tesz Nevada állam leghatalmasabb politikusaivá.
Örömmel közlöm, hogy az új kaszinójuk engedélyét…
jóváhagytuk!
Megtörtént. Emberek! A rendszer működik.
Néhány helyi hivatalnoknak akkora hatalma van,
hogy az egész világra hatással van.
Például nekünk, a Texasi Vasúti Bizottságnak.
Csakhogy én nem vasútban, hanem olajban utazom.
A nevünk ellenére,
mi, a három megbízott felügyeljük
Texas hatalmas olaj- és gáziparát.
Ami nagyjából a világ nyersolajtermelésének 5%-át biztosítja.
Lássuk csak!
Korlátozzuk az olajfúrást, hogy a klímaváltozás ellen harcoljunk?
Ne!
TANÁCSELNÖK
Micsoda őrület, ugye?
Ezek megválasztott politikusok, akiknek óriási hatalma van.
De legtöbben nem is tudunk a létezésükről.
A Red Sox 2004-es csapatának több játékosát fel tudom sorolni,
mint amennyi tanácsost a lakhelyem önkormányzatából.
Jason Varitek remek fogójátékos, de nincs hatással az életemre.
Ellenben ezek a hivatalnokok
a nagy problémáink okozói és esetleges megoldói is egyben.
Főleg, ami a rossz és diszkriminatív büntetőjogi rendszerünket illeti.
Hé! Mi van a tasakban?
- Csirkeszárnyak. - Azt mondta, fegyverek?
Mi? Nem. Hogy érthette ezt abból, amit mondtam?
Amerika börtönzi be a legtöbb embert a világon.
A Föld népességének csak 4%-át tesszük ki,
de a világ börtönpopulációjának majd' 20%-át.
Az ilyen mértékű tömeges bebörtönzésnek semmi értelme.
Szóval, ki felel ezért?
Nos, mint megtudtuk, a bebörtönzött embereknek majdnem 90%-a
állami vagy helyi fogházakban és börtönökben van.
Ez azt jelenti, hogy a tömeges bebörtönzésért felelős politikus
nem az elnök, vagy a szenátor vagy a kongresszusi képviselő.
Hanem én, a kerületi ügyész.
A büntetőjogi rendszerben
a kerületi ügyészeknek rendkívüli hatalmuk van a vádlottakat
és a vád tárgyát illetően.
Ez az ő történetük.
EGYESÜLT ÁLLAMOK, EVERYTOWN 17:22
18 éves a srác. Ez az első törvényszegése.
Tanácsadást kaphatna figyelmeztetéssel
vagy megvádolhatjuk egy bűntettel.
Ön a kerületi ügyész, öntől függ.
Micsoda erkölcsi dilemma!
Csak viccelek. Nem az.
Keménykezűséggel kampányoltam…
SMITH ÜGYÉSZ AZ ÜGY(ES)ÉSZ
…ami azt jelenti, hogy akkor választanak újra,
vagy úgy leszek kormányzó apuci kívánsága szerint,
ha mindenkivel szigorúan elbánok.
Látja? Ideges. A bűnösség egyértelmű jele.
Őszinte leszek, kölyök.
A bűnügyi esetek nagyjából 95%-a
nem kerül bírósági tárgyalásra.
Vádalkuval rendezik őket.
Emiatt a kerületi ügyészek lényegében egyben bírók és esküdtszékek.
Azzal vádoltak meg,
hogy fegyverrel raboltál ki egy italboltot.
De nem is voltam ott! Csak csirkeszárnyakat vettem!
Látja? Itt a szósz az arcomon, és nagyon csíp.
Kaphatnék egy szalvétát?
Nekem vérnek tűnik.
Megetted az áldozataidat.
Te jó ég! Maga dilis!
A legkisebb kiszabható büntetés 20 év börtön.
Úgyhogy megkockáztathatod a tárgyalást azzal a kevés alibiddel,
vagy beismerő vallomást tehetsz
és alkut köthetsz.
KEZEK LÁTHATÓ HELYEN
Hét év.
Ez teljesen elképesztő!
A kutatók szerint a 90-es évek óta
a tömeges bebörtönzés egyik fő oka
a kerületi ügyészek hatalma a szigorú büntetések kiszabására.
Mi, a szavazók pedig erre szavaztunk.
De ez azt is jelenti, hogy változtathatunk ezen azáltal,
hogy másra szavazunk a helyi választásokon.
De van egy probléma. Szinte egyikünk sem szavaz a helyi választásokon.
Négyévente
hatalmas médiafigyelmet kap az elnökválasztás,
míg a helyi választásokkal alig foglalkoznak.
Élőben jelentkezünk a Rutherford gimiből.
Ez a köztelevízió közvetítése az idei helyi választási vitáról.
Jó estét! Madison vagyok, az újságíró klub alelnöke
és a város utolsó riportere, mióta a Facebook tönkretette a helyi lapot.
Első kérdés. Appleton tanácstag!
Miért szavazzanak önre?
Őszintén szólva, a legtöbben nem teszik.
Egy kutatás szerint a választásra jogosultak 15%-a
szavazott a helyi választásokon, és mivel a média alig foglalkozik ezzel,
a legtöbben mit sem tudnak rólunk.
Én például nyíltan kapcsolatot ápolok a titkárnőm lovával,
és senki nem írt erről semmit.
Nem tudom. Szavazzanak rám, mert az én nevem az első!
- Jaj! - Bocsi.
Miért vagyok itt egyáltalán? A megválasztásom csak formalitás.
Olyan kicsi az érdeklődés,
hogy a kisebb városokban
a legtöbb körzeti ügyész egyedül, kihívó nélkül indul a választáson.
Szóval, szavazzanak meg engem kerületi ügyésznek! Vagy ne!
Nem számít. Én vagyok az egyetlen jelölt.
Megvagyunk? Igen, oké. Rendben.
Tessék. Szevasztok!
Nagyszerű ember.
Folytassuk a fiatalok témájával!
A fiatalok fontos részei a választókörzetnek,
de még ritkábban szavazunk helyi választásokon, mint az országosakon.
Helló! Most lehet kérdezni?
Még nem, asszonyom. Én még…
Fogd be, kis csitri!
A 65 éven felüliek hétszer valószínűbb,
hogy szavaznak a helyi választáson, mint a 35 éven aluliak.
Tehát amit mi akarunk, az jobban számít, mint amit ti akartok.
És mi kevesebb rapzenét akarunk
és több karamellát.
Azonnal intézkedünk, asszonyom.
Nos, ennyi időnk volt.
A szavazófülkék nyitva, szavazzanak! És ne feledjék: E pluribus unum.
Nagyon lehangoló, igaz?
De van jó oldala a dolognak.
Olyan alacsony a részvétel, hogy a szavazatunk nagyon sokat számít.
Nos, ha senki nem teszi, majd én megszavazom magamat.
Nyertem!
Nézzék! Én megértem,
a helyi szintű politika zavaros és unalmas,
a követése pedig sok szabadidőt és energiát igényel,
amivel nagyon sokan nem rendelkeznek.
Nehéz komolyan venni ezt a dolgot.
De mi történne, ha mégis komolyan vennénk?
Hogyan változnának meg a városaink, településeink, az országunk,
ha mind elkezdenénk részt venni a rendszerben,
amiben a hatalmon lévők arra számítanak, hogy nem tesszük?
Elhiszem, hogy győzni fogunk!
SZEREZZÜK VISSZA PHILADELPHIÁT!
- Adam vagyok. - Szia, Adam! Hogy vagy?
Rick Krajewski, Philadelphia 188. körzetének állami képviselője.
Nikil Saval, az első körzet, azaz Közép- és Dél-Philadelpia
állami szenátora vagyok.
Nikil a társalapítója, én meg az egyik korai tagja vagyok
ennek a mozgalomnak.
Azért alakult meg a mozgalom, hogy egy progresszív kerületi ügyészt válasszanak?
Ez volt az oka, vagy…
Korábban sokan Bernie Sanders 2016-os philadelphiai kampányában dolgoztunk,
és a saját környékünkön akartunk gyökeret verni.
- Igen. - Igen. Felmértük a helyzetet,
hogy melyik olyan választásra összpontosíthatnánk,
ami nagy hatással lesz Philadelphia jövőjére.
A kerületiügyész-választás ilyen.
Ez a legjobban elszegényedett város,
és itt börtönzik be a legtöbb embert.
Ha hallatni akarjuk a hangunk, akkor itt van rá a lehetőség.
Négy évvel ezelőtt
büszke önkéntes voltam, több száz ajtón bekopogtattam,
és többtucatnyi házalót toboroztam, hogy több ezer ajtón bekopogtassanak
az ügyészjelöltet, Larry Krasnert támogatva.
Négy évvel később,
Krasner és vele mi, hegyeket mozgattunk meg.
Az óvadékok összegének korlátozását,
a drog elleni harc és a felelőtlen rendőri akciók abbahagyását követeltük.
És Larry Krasner állta a szavát.
Ti megváltoztattátok a várost, ahol éltek.
De egyikőtök sem hivatásos politikusszerű ember, ugye?
- Már igen. - Eddig nem.
Addig nem voltatok, amíg meg nem választottak titeket,
de Ricky, azt mondtad, te szoftverfejlesztő voltál, és…
Én újságíró voltam.
Milyen érzés volt?
Rád borultam örömömben.
- Igen, tényleg. - Igen.
Nemcsak hogy nyertünk,
de kétszer annyi szavazattal, mint a második. Szóval…
Jól elvertük őket, tudod?
Igen!
Megvertük őket, és ez nagyon sokat jelentett nekünk, mert azt jelezte,
hogy jó irányba haladunk. Érted?
- Igen. - Elképesztő,
- mert reményt ad. - Igen. Nagyszerű.
Pontosan tudjuk, hogy milyen munka vár ránk,
meg hogy az elmúlt öt évtized politikusai haszontalanok és álságosak voltak.
AKTIVISTA
- Ez az! - Felmondtunk nektek!
Leváltunk titeket!
A mai résztvevőink fele egyszer majd jelöltként indul a választáson.
Inspiráló nézni, hogy az emberek eljönnek ide,
és keményen megdolgoznak a változásért.
- Te is így érzel? - Igen, abszolút.
Ez a rendszer, amit az emberek hibás rendszernek neveznek,
nem egy hibás rendszer.
Azért hozták létre, hogy azt tegye, amit tett.
- Igen. - Évtizedeken át.
- A célja, hogy bebörtönözze az embereket. - Igen.
Ezért el kell kezdenünk lerombolni ezt a rendszert,
és ennek során
megfelelő embereket kell juttatnunk a megfelelő helyekre.
- Igen. - Akik az érdekeinket képviselik.
Az embereket képviselő embereket.
És ha Isten is úgy akarja, én is indulok majd… Lentről kezdem. Igen.
- Indulsz? - Igen.
Indulni akarok, mert hozzánk hasonló emberek kellenek.
Valaki, aki megtapasztalta, amit én is, az megért engem.
- Mit akarunk? - Igazságot!
- Mikor akarjuk? - Most!
- Mire van szükségünk? - Igazságra!
- Mikor van rá szükségünk? - Most!
Kérlek, hívjatok mindenkit, és menjünk, kopogtassunk be pár ajtón!
Békét!
Mesélj a kampányolásról! Ti így…
Így dolgoztok? Miért olyan fontos ez?
Az emberek rengeteg politikai üzenetet kapnak postán, a tévében,
meg ilyesmi… Igazi kapcsolatot kell teremteni.
Nem csak ideológiáról van szó, nem mindenki hisz ugyanabban,
de sokunknak ugyanaz az érdeke, sokunknak hasonló a története.
A gyermekeink mind a helyi iskolába járnak.
Így lehet kapcsolatot kialakítani,
és aztán a nagyobb horderejű politikai kérdésekre is rátérünk.
És ezzel a módszerrel tényleg változást lehet elérni?
Azzal, hogy beszélsz a szomszédokkal?
Igen. Többtucatnyi ember kopogtat be több száz, több ezer ajtón
hónapok leforgása alatt.
Ez értelmes és változást előidéző munka.
Itt van a Philly Parádé.
Ezt imádom a városban.
A fenébe!
- Milyen a steakszendvics? - Egész jó.
- Igen? - Igen.
- Akarsz kosarazni? - Oké.
- Biztos? - Bénázok, de…
Oké.
Nekem ez is jó.
- Kérdezhetek valamit? - Persze.
Az epizódot azzal a kérdéssel kezdem,
hogy hogyan változtathatunk az óriási kormányzaton, ha mi meg
kicsik vagyunk?
Mindenki csak az országos politikával törődik.
És ez érthető, hiszen annak fontos következményei vannak.
De amire hatni lehet,
és ami gyakran kihatással van rád, az a helyi politika.
Az önkormányzat kisebb. Mi alkotjuk, így néz ki.
És mindezek a helyi választások, a helyi változások
hullámként terjedhetnek szét országszerte.
És ez mind alulról jövő változás.
Ez konkrétan a széles néprétegek által kezdeményezett változások definíciója.
És ezért elgondolkodhatunk azon,
hogy mit kell tennünk a kongresszus és a szenátus szintjén.
Ha az összképet nézzük, ezekre a dolgokra is gondolnunk kell.
Lenyűgöző, csodálatos!
Még egyszer megpróbálod?
Oké.
Jó a testtartásom?
Igen. Ne feledd az ívet!
- Ív. - Na!
Nyilván nem dobtam kosarat. Szerkesztési trükk volt.
Milyen nagyszerűek ezek az emberek, ugye?
A mozgalmuk nemcsak az új ügyészt segített megválasztani,
aki próbál javítani a bűnügyi igazságszolgáltatáson,
de egy országos mozgalomnak is ihletet adtak, amely ugyanazért küzd.
Beleértve az otthonomat, Los Angelest is.
Ez nemcsak valóságshow-k színtere,
hanem valós hely, valós problémákkal.
2020-ban annyira elegem lett
a tévében állandóan tárgyalt országos politikából,
hogy eldöntöttem, inkább a helyi közösséggel foglalkozom.
Betelefonáltam az unalmas városi tanácsgyűlésekre,
hogy hozzászóljak.
Hajléktalansegítő csoportba léptem be,
mert nagyon foglalkoztat ez az ügy.
És segítettem egy városi tanácsosjelöltnek,
aki megígérte, hogy küzdeni fog a rendőri erőszak, a lakhatási válság
és a klímaváltozás ellen a városunkban.
Látva, hogy valóban hatással lehetek a városom önkormányzatára,
rájöttem, hogy nem vagyunk tehetetlenek.
Tényleg okozhatunk nagy változásokat úgy, hogy kicsiben kezdjük.
Tudják, mi a probléma a K betűs szóval, a kormányzattal?
Olyan hatalmasnak hangzik. Nagyon masszívnak és távolinak.
De valójában itt van, az otthonunkban.
És mint a Zöld szója című filmben, itt is emberekből áll.
Emberekből, akik minden reggel munkába mennek,
csak azért, mert ez a munkájuk,
amit el kell végezni.
Emberekből, akik mindent megtesznek, hogy mások biztonságban legyenek.
Emberekből, akik mindig a közösséget szolgálják,
még akkor is, ha a rendszer ellenük van.
Emberekből, akik azon dolgoznak, hogy jobbá tegyék a rendszert.
Hozzánk hasonlókból.
Önökhöz hasonló emberekből.
És tudják, az emberek nem tökéletesek.
Én például idióta vagyok és nem vagyok az egyetlen.
Tehát a kormányzatunk is távol áll a tökéletességtől.
Nagyon nehéz volt
összefoglalnom mindent, amire a műsor készítése közben rájöttem.
A kormányzatunk erős és demokratikus, gondoskodó és romboló,
diszkriminatív és kegyetlen.
Egyszerre minden.
Mert mi, emberek is olyanok vagyunk.
De lehetséges egy jobb világot teremteni, és jó esetben
a kormányzatunk egy olyan eszköz, amit együtt használhatunk arra,
hogy egy jobb világot építsünk magunknak és egymásnak.
Ha úgy döntünk.
És emiatt érdemes harcolni érte.
És kész.
Tudják, a műsor során
sokat szórakoztunk azon, hogy kínlódok az adóbevallással,
de ez csak színészkedés volt.
A valóságban profi vagyok benne. És önök is azok lehetnek,
ha használják az IRS.gov honlapon található hasznos eszközöket.
Még ingyen is segítenek.
Korábbi elnök, vége.
A feliratot fordította: Ugron Loránd